ปกติผมชอบไปทานอาหารคนเดียวครับ วันนี้เกิดอยากมาลองแหนมเนืองร้านสุวรรณาดู เห็นว่าวงใน recommended 

เริ่มจากสถานที่ก่อน ร้านอยู่บนชั้นสองอยู่กับร้านอรทัยซูชิ มีป้ายบอกอยู่ แต่ไม่ค่อยชัด และต้องเดินตัดร้านอรทัยซูชิขึ้นไป เลยแอบเขินนิดหน่อย เพราะต้องเดินตัดร้านคนอื่นเค้า

วันนี้ผมสั่งแหนมเนืองครับ รสชาติหมูใช้ได้ แป้งมาตรฐาน ผักสดดี น้ำจิ้มโอเค รสชาติติดหวานนำ แต่ติงว่าวันที่ผมมาไม่มีมะม่วง หรือมะปรางเลย ไม่มีอะไรเปรี้ยว แต่มีแตงกวาที่ผมว่าไม่ค่อยเข้าแทน

กินแล้วก็โดยรวมพอใช้ได้ ราคามาตรฐานสมราคา ตามนี้ครับ